B4) Una altra manera de calcular la mitjana

L'Alba i la Berta tornen a calcular la mitjana

La mitjana de la longitud dels fragments del text A també es pot calcular a partir del resum dels resultats de la taula 3, tal com han fet també l'Alba i la Berta en la taula 4:

Observeu que han substituït la llargària del segment pel punt mitjà de l'interval de classe: per exemple, a la primera fila, a l'interval de 1 a 5 han agafat el valor 3, que és el que queda al mig entre 1 i 5, i han multiplicat aquest valor 3 per la freqüència 10 i han escrit el resultat 30 a la quarta columna.

Mitjana = 365/30=12,2 paraules. Ho han comparat amb el primer resultat i han vist que hi ha una diferència d'una dècima.

Què ha passat? Què està malamet? Investiguem-ho!

Que ha passat amb la mitjana?

B4-a) Perquè la mitjana anterior és diferent de la calculada a l'apartat B3? Quina resposta és més precisa? Per què?

B4-b) En quins casos la mitjana només es pot calcular a partir de la taula resum?

Responeu les preguntes i feu les vostres reflexions en el Guió de l'Alumne, amb paper i boli.

La segona mitjana és menys precisa.

La segona manera de calcular la mitjana és com si canviéssin tots els valors del mateix interval de classe pel valor del mig. Per exemple, els 10 valors del primer interval de classe (de 1 a 5) els hem comptat com si tinguéssin tres paraules cada un.

Només podem calcular la mitjana a partir de la taula resum quan tenim molts valors o els valors són aproximats.

Calculeu la vostra mitjana a partir del resum

B4-c) Completeu la taula del vostre full 2 per calcular la mitjana a partir del vostre resum.

B4-d) Compareu les dues mitjanes que heu calculat. Escriviu una frase per comentar el que heu observat.

Responeu les preguntes i feu les vostres reflexions en el Guió de l'Alumne, amb paper i boli.

Anterior | Següent

Llicenciat sota la Creative Commons Attribution-NonCommercial-ShareAlike 2.5 License

Autors anònims